stanford-oval/wikipedia huggingface dataset:
Saarisen malli
Aunuksen ja Pohjois-Inkerin postimerkit

Heimosotien aikana Aunuksen väliaikainen hoitokunta painatti kahdeksan omaa postimerkkiä varustamalla Malli Saarisen merkkejä lisäpainamalla "Aunus". Kyseiset postimerkit olivat käytössä lyhyen aikaa vuoden 1918 heinä- ja lokakuun välillä. Aunuksen merkit ovat Suomen eniten väärennettyjä postimerkkejä, johtuen lähinnä väärentämisen helppoudesta.
Pohjois-Inkerin Hoitokunta puolestaan julkaisi vuonna 1920 Saarisen mallia muistuttaneita postimerkkejä, joita käytettiin Pohjois-Inkerissä maaliskuusta joulukuuhun 1920. Niissä muun muassa Suomen vaakunaleijona oli korvattu Inkerin vaakunalla.
Kuvia

Malli Saarinen ylipainamalla (1921)
Vaasan malli (1918)
Aunuksen postimerkki (1918)
Pohjois-Inkerin postimerkki (1920)
Samantha Jade

| Samantha Jade Gibbs |
| --- | --- |
 Samantha Jade vuonna 2014.
Henkilötiedot
Syntynyt: 18. huhtikuuta 1987 Perth
Ammatti:  laulaja
Muusikko
Taiteilijanimi:  Samantha Jade
Laulukielet:  englanti
Aktiivisena:  2006–
Tyylilajit:  R&B, pop, dance, elektroninen
Levy-yhtiöt:  Jive, Sony
Aiheesta muualla
Kotisivut
  [ Muokkaa Wikidatassa ] [ ohje ]  
Samantha Jade Gibbs (s. 18. huhtikuuta 1987 Perth) on australialainen laulaja-lauluntekijä. Jade voitti vuonna 2012 Australian The X Factor -laulukilpailun. Ennen sitä hänellä oli kolme vuotta kestänyt levytyssopimus Jive Recordsin kanssa, jonka aikana hän julkaisi yhden singlen. Voiton myötä hän sai levytyssopimuksen Sony Music Entertainmentin kanssa.
Jade on tehnyt kappaleita myös muille artisteille, kuten JoJolle ja Ashley Tisdalelle. Jaden esikoisalbumi Samantha Jade julkaistiin joulukuussa 2012. Se sisältää uudelleenäänitetyt versiot kappaleista, jotka hän esitti The X Factorissa.
Diskografia > Albumit

Samantha Jade (2012)
Nine (2015)
Diskografia > Singlet

”Step Up” (2006)
”Turn Around” (2007)
”Secret” (2009)
”What You’ve Done to Me” (2012)
”Christmas at Last” (2012)
”Firestarter” (2013)
”Soldier” (2013)
”I Am Australian” (2014)
”Up!” (2014)
”Sweet Talk” (2014)
”Shake That” (mukana Pitbull, 2015)
”Always” (2016)
”Hurt Anymore” (mukana Cyrus, 2016)
”Nothing Without You” (2017)
”Circles on the Water” (2017)
Aiheesta muualla

Kuvia tai muita tiedostoja aiheesta Samantha Jade Wikimedia Commonsissa
Samantha Jaden kotisivut (englanniksi)
Savon Aallot

| Savon Aallot |
| --- | --- |

Perustettu:  5. marraskuuta 2020
Kuuluvuus: paikallinen, internet
Kuopio: 102,0 MHz
Iisalmi: 93,5 MHz
Varkaus: 107,4 MHz
DNA:n kaapeli: 92,3 MHz
Ohjelmat ja juontajat
Savon aamu: ma: Joonas Puomio ti: Johannes Teppo ke-pe: Anssi Saarelainen (6.30–11)
Savon iltapäivä: ma: Jenni Niskanen  ti-pe: Sami Turunen (ma–pe 13–18)
Savon lauantai: Sami Turunen (la 9–14)
It's Hockey Time: Joonas Puomio, Ismo Huotari & Aapeli Ruuskanen KalPan koti- ja vierasotteluiden yhteydessä
Mediatiedot
Omistaja:  Keskisuomalainen Oyj /  Savon Media Oy
https://www.savonaallot.fi/
Internet-lähetys
Savon Aallot on pohjoissavolainen paikallisradio, joka aloitti lähetyksensä marraskuussa 2020. Kanavan nimi ja juontajat julkaistiin 14. lokakuuta 2020. Nimi valittiin noin 700 ehdotusta keräneen nimikilpailun avulla. Radion toimitus sijaitsee Savon Sanomien toimituksessa Kuopion keskustassa. Kanavan lähetykset käynnistyivät 5. marraskuuta musiikilla ja juonnetut lähetykset alkoivat 11. marraskuuta klo 11. Päätoimittajana kanavalla toimii Anssi Saarelainen. Valtioneuvosto myönsi kanavalle toimiluvat Iisalmeen ja Varkauteen kesäkuussa 2021 ja lähetykset uusilla taajuuksilla alkoivat 1. heinäkuuta 2021. Kuopiossa kanava toimii Sanoman toimiluvalla.
Ohjelmisto

Kanavalla kuullaan Savon Sanomien toimittamat uutiset arkisin klo 7-18 ja lauantaisin klo 10-14. Juonnettua lähetystä on arkisin klo 6.30-11 ja klo 13-18 sekä lauantaisin klo 9-14. Perjantai-iltapäivisin lähetyksessä pääsevät ääneen paikalliset bändit ja artistit. Kaudella 2021 Savon Aallot selosti KuPsin Veikkausliigan ja Eurooppa-liigan ottelut. Selostajana toimi Juuso Ikonen. Kanavan muuhun ohjelmistoon kuuluu Millees myö näläkee tänä päevänä siirrettäes?, Piimäradio ja musiikin erikoisohjelmat. KalPan koti- ja vierasottelut kuuluvat Savon Aaltojen taajuuksilta Joonas Puomion selostamina syksystä 2021 lähtien. It's Hockey Time-lähetyksien studioisäntinä työskentelee Ismo Huotari ja Aapeli Ruuskanen. Marraskuun 2021 alussa kanavan uutena juontajana aloitti Johannes Teppo. Lokakuussa 2024 maanantai-iltapäivien juontajana aloitti Jenni Niskanen.
Ohjelmisto > Entisiä ohjelmia

Meijän Kuopio - tarinoita Kuopiosta
Savon Aallot luonnossa
Talouspuhetta
100 tarinaa KuPSista
Schoolboy Q

Schoolboy Q elokuussa 2012
Quincy Hanley (tunnetaan paremmin taiteilijanimellään Schoolboy Q, usein myös muodossa ScHoolboy Q; s. 26. lokakuuta 1986 Wiesbaden, Saksa) on yhdysvaltalainen hip hop -artisti.  Sotilasalueella Saksassa syntynyt Hanley muutti äitinsä kanssa Saksasta nuorena Teksasiin.
Hanley solmi 2009 levytyssopimuksen itsenäisen levy-yhtiön Top Dawg Entertainment (TDE) kanssa. Hanleyn kaksi ensimmäistä studioalbumia, Setbacks ja Habits & Contradictions, julkaistiin TDE:n kautta pelkästään digitaalisessa muodossa. Hänen kolmas levynsä Oxymoron ilmestyi 2014 jakelijana Interscope Records ja oli kaupallinen menestys. Vuonna 2016 Hanley julkaisi albumin Blank Face LP ja hänen viimeisin albuminsa, Crash Talk, ilmestyi vuonna 2019.
Hanleylla on vuonna 2010 syntynyt tytär.
Diskografia > Albumit

Setbacks (2011)
Habits & Contradictions (2012)
Oxymoron (2014)
Blank Face LP (2016)
Crash Talk (2019)
Blue Lips (2024)
Käännös suomeksi
Shawna Rochelle Kimbrell

| Shawna Rochelle Kimbrell |
| --- | --- |

Henkilötiedot
Syntynyt: 20. huhtikuuta 1976 (ikä 48) Lafayette, Indiana, Yhdysvallat
Sotilashenkilö
Palvelusmaa(t):   Yhdysvallat
Palvelusvuodet:  1998–
Taistelut ja sodat:  Operaatio Southern Watch Operaatio Northern Watch Operaatio Iraqi Freedom
Sotilasarvo:  everstiluutnantti
Kunniamerkit:  Air Medal Meritorious Service Medal Aerial Achievement Medal Air Force Commendation Medal Army Commendation Medal National Defense Service Medal Armed Forces Expeditionary Medal Iraq Campaign Medal Global War on Terrorism Service Medal Korea Defense Service Medal
Shawna Rochelle Kimbrell (o.s. Nq A Qui; s. 20. huhtikuuta 1976 Lafayette, Indiana, Yhdysvallat) on yhdysvaltalainen lentäjä. Hän on Yhdysvaltain ilmavoimien ensimmäinen naispuolinen afroamerikkalainen hävittäjälentäjä. Hän otti ensimmäiset lentotuntinsa 14-vuotiaana, valmistui ilmavoimien akatemiasta vuonna 1998 ja lensi ensimmäiset taistelutehtävänsä vuonna 2001.
Kimbrell Irakissa vuonna 2001.
Käännös suomeksi
Sanni Halttunen

Sanni Halttunen on suomalainen näyttelijä ja televisiotuottaja.
Halttunen tuottaa Rantabaari-televisiosarjaa. Lisäksi hänellä on ollut pieniä rooleja näyttelijänä eri televisiosarjoissa kuten Tehdas  ja Aikuisen naisen joulukalenteri.
Aiheesta muualla

Sanni Halttunen Internet Movie Databasessa. (englanniksi)
Satakirjastot

Satakirjastot on vuonna 2009 toimintansa aloittanut Satakunnan kaikkien kunnan- ja kaupunginkirjastojen yhteinen kirjastokimppa.
Kirjastokimppaan kuuluvat seuraavat 16 kunnan- tai kaupunginkirjastoa:
Porin pääkirjasto on osa Satakirjastojen kirjastoverkkoa.
| --- | --- |
 Euran kunnankirjasto  Eurajoen kunnankirjasto  Harjavallan kaupunginkirjasto  Huittisten kaupunginkirjasto  Jämijärven kunnankirjasto  Kankaanpään kaupunginkirjasto  Karvian kunnankirjasto  Kokemäen kunnankirjasto :  Merikarvian kunnankirjasto  Nakkilan kirjasto  Pomarkun kunnankirjasto  Porin kaupunginkirjasto  Rauman kaupunginkirjasto  Siikaisten kunnankirjasto  Säkylän kunnankirjasto  Ulvilan kaupunginkirjasto 
Kirjastokimpan jäsenkuntien asiakkaat voivat varata, lainata ja palauttaa kirjoja ja muuta aineistoa mistä kirjastoverkoston toimipisteestä tahansa. Toimipisteillä on yhteinen verkkokirjasto ja varausjono, ja fyysisiä teoksia kuljetetaan toimipisteiden välillä arkisin varaustilanteen mukaan. Varaaminen on ollut viime vuodet ilmaista. Kesäkuussa 2021 Satakirjastoihin kuului yhteensä 40 kiinteää toimipistettä ja kolme kirjastoautoa (Eurajoki, Pori ja Rauma).
Aiheesta muualla

Harri Vallin: Analyysi: Nakkila ulkoisti kirjaston Porille – Riittäisikö Satakuntaan yksi kirjasto? Satakunnan Kansa, satakunnankansa.  19.7.2017. Viitattu 5.7.2021.
Suomen Tukholman-suurlähetystö

Suomen Tukholman-suurlähetystön rakennus eli nk. Finska borgen.
Suomen Tukholman-suurlähetystö edustaa Suomea Ruotsissa. Kyseessä on Suomen vanhin suurlähetystö.
Historiaa

Suomi asetti Tukholmaan vuonna 1917 kauppa-asiamiehen, joka edusti kaikkia Skandinavian maita. Hänen toimistonsa sijaitsi Östermalmilla. Näissä tiloissa avattiin 12. joulukuuta 1917 epävirallinen "Suomen asiain neuvottelukunta Tukholmassa". Asiainhoitajana toimi tällöin Alexis Gripenberg. Lähetystö toimi vuoden 1918 sodan etappitukikohtana perustettaessa Vaasan senaatin edustustoja.
Posti-, kuriiri- ja passiliikenteen määrällä mitaten Tukholman lähetystö oli Suomen vilkkain. Passitoimisto sijaitsi aluksi tilojen ahtauden vuoksi eri tiloissa muun lähetystön kanssa, mutta nämä yhdistettiin elokuun alussa vuonna 1919. Vuonna 1933–1934 oli niin sanottu Snellman-selkkaus, jolloin Suomen suurlähettiläästä julkaistiin herjauskirjoitus ruotsalaisessa äärioikeistolaisessa lehdessä. Resurssipula oli arkipäivää 1920–1930-luvuilla.
Toisen maailmansodan aikaan Tukholman lähetystön merkitys oli keskeinen. Se toimi etappiyhteytenä ja sillä oli lukuisia taloudellisia, sosiaalisia ja poliittisia velvollisuuksia. Eniten panostettiin tiedotustoimintaan sekä huoltotilanteen kannalta tärkeisiin maksu- ja kauppakysymyksiin. Vuonna 1942 lähetystö osti oman kiinteistön. Rakennus vihittiin käyttöön itsenäisyyspäivänä vuonna 1942. Toisen maailmansodan jälkeen lähetystön merkitys pieneni suorien viranomaiskontaktien lisääntymisen myötä. Lähetystön henkilömäärä pieneni sotavuosista.
Lähetystörakennus

Suomen suurlähetystö toimi aiemmin vuokratiloissa; omien tilojen rakentamisesta päätettiin elokuussa 1992. Tontti sijaitsi Gärdetin kaupunginosan diplomaattialueella ja toimi aiemmin Ruotsin radion ja television pysäköintialueena. Rakennustyöt aloitettiin 20. maaliskuuta 2000 ja tiloihin muutettiin syyskuun alussa vuonna 2001. Talon suunnitteli arkkitehtitoimisto Gullichsen Vormala Arkkitehdit.
Suurlähettilään virka-asunto

Suurlähettilään virka-asunto sijaitsee Norrmalmin kaupunginosassa Västra Trädgårdsgatanin ja Kocksgrändin kulmassa. Rakennus on kolmikerroksinen ja valmistunut vuosina 1772–1774. Rakennus on alun perin kuulunut De Geerin suvulle, joilta Suomen valtio osti rakennuksen vuonna 1941. Rakennuksen on suunnitellut arkkitehti Jean Eric Rehn. Se oli alkujaan lisärakennus viereisellä tontilla sijainneeseen taloon. Tämä alkuperäinen 1600-luvulla rakennettu De Geerin palatsi purettiin 1920-luvulla Ivar Kreugerin pääkonttorin eli niin sanotun Tulitikkupalatsin (Tändstickspalatset) tieltä. Arkkitehti Ragnar Hjorth suunnitteli jäljelle jääneen talon muutostyöt Suomen lähettilään virka-asunnoksi 1942.
Suurlähettilään virka-asunto > Suurlähettiläät

| Edustaja | Vuodet | Asema |
| --- | --- | --- |
| Alexis Gripenberg | 1918 | va. asiainhoitaja |
| Alexis Gripenberg | 1918–1919 | lähettiläs |
| Werner Söderhjelm | 1919–1928 | lähettiläs |
| Rafael Erich | 1928–1936 | lähettiläs |
| Juho Kusti Paasikivi | 1936–1939 | lähettiläs |
| Eljas Erkko | 1939–1940 | lähettiläs |
| Jarl Axel Wasastjerna | 1940–1943 | lähettiläs |
| G. A. Gripenberg | 1943–1954 | lähettiläs |
| G. A. Gripenberg | 1954–1956 | suurlähettiläs |
| Päivö Tarjanne | 1956–1961 | suurlähettiläs |
| Sakari Tuomioja | 1961–1964 | suurlähettiläs |
| Eero A. Wuori | 1964–1965 | asiainhoitaja |
| Ralph Enckell | 1965–1969 | suurlähettiläs |
| Leo Tuominen | 1969–1972 | suurlähettiläs |
| Max Jakobson | 1972–1975 | suurlähettiläs |
| Jorma Vanamo | 1975–1980 | suurlähettiläs |
| Verner Gustafsson | 1980–1983 | suurlähettiläs |
| Björn-Olof Alholm | 1983–1991 | suurlähettiläs |
| Matti Kahiluoto | 1991–1996 | suurlähettiläs |
| Heikki Talvitie | 1996–2002 | suurlähettiläs |
| Pertti Torstila | 2002–2006 | suurlähettiläs |
| Alec Aalto | 2006–2010 | suurlähettiläs |
| Markus Lyra | 2010–2011 | suurlähettiläs |
| Harry Helenius | 2011–2014 | suurlähettiläs |
| Jarmo Viinanen | 2014–2016 | suurlähettiläs |
| Mikael Antell | 2016–2017 | asiainhoitaja |
| Matti Anttonen | 2017–2018 | suurlähettiläs |
| Liisa Talonpoika | 2018–2021 | suurlähettiläs |
| Maimo Henriksson | 2021– | suurlähettiläs |
Aiheesta muualla

Kuvia tai muita tiedostoja aiheesta Suomen Tukholman-suurlähetystö Wikimedia Commonsissa
Suomi ulkomailla: Ruotsi (finlandabroad.fi)
Satakielen laulu

| ”Satakielen laulu” Hector |
| --- | --- | --- |

Kappaleen tiedot
 Albumilta: Total Live 1991–2003
 Julkaistu: 2003
 Tyylilaji: laulelma
 Kesto: 07.59
 Levy-yhtiö: Mirandos Oy
Total Live! 1991-2003 muut kappaleet
| ”Mulla ei oo rahaa” 3 (CD2) | ”Satakielen laulu” 4 | ”Yhtenä iltana” 5 (CD2) |
Ääninäyte
Näyte (6%, 0:28) kappaleesta.
Äänitiedostojen kuunteluohjeet
Satakielen laulu on alun perin V. A. Koskenniemen tekemä runo. Sen on sittemmin säveltänyt Hector, ja se on ilmestynyt ensimmäisen kerran vuonna 2003 Hectorin kahden cd-levyn konserttitallenteella Total Live 1991–2003. Kappaleen on säveltänyt Hector ja sovittanut Peter Lerche. Hector on täydentänyt Koskenniemen tekstiä tämän perikunnan luvalla. Kappaleen julkaisija on Manus. Tuotannosta vastaa Mirandos Oy / Hector.
Kappale on taltioitu Lahden Sibelius-salissa keväällä 2003, jolloin Hector oli "Kadonneet laulut" -konserttikiertueella Pave Maijasen kanssa "Pitkänä" ja "Pätkänä". Äänittäjänä oli "Hämis" Hämäläinen Mediamusiikin Mobilella.
Kokoonpano

Kiertueyhtyeessä soittivat:
Peter Lerche – kitara
Pauliina Lerche – haitari, kantele
Pave Maijanen – basso, akustinen kitara, laulu
Arttu Takalo – vibes, kosketinsoittimet
Okko Laru – rummut, laulu
sekä jousikvartetti Polaris:
Juha-Pekka Koivisto – 1. viulu
Petri Päivärinne – 2. viulu
Markku Lintunen – alttoviulu
Tuiri Lyijynen – sello
Sam Kendricks

| Mitalit | Mitalit | Mitalit |  |
| --- | --- | --- | --- |
|  Sam Kendricks Rion olympialaisissa 2016. |  Sam Kendricks Rion olympialaisissa 2016. |  Sam Kendricks Rion olympialaisissa 2016. |  |
Maa:  Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Pariisi 2024 | seiväshyppy |  |
|  Pronssia | Rio 2016 | seiväshyppy |  |
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2017 | seiväshyppy |  |
|  Kultaa | Doha 2019 | seiväshyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Portland 2016 | seiväshyppy |  |
|  Hopeaa | Birmingham 2018 | seiväshyppy |  |
|  Hopeaa | Glasgow 2024 | seiväshyppy |  |
| Universiadit  | Universiadit  | Universiadit  |  |
|  Kultaa | Kazan 2013 | seiväshyppy |  |
Sam Kendricks (s. 7. syyskuuta 1992 Oxford, Mississippi) on yhdysvaltalainen seiväshypyn kaksinkertainen maailmanmestari.
Kendricks voitti maailmanmestaruuden Lontoossa 2017 tuloksella 595. Dohan MM-kilpailuissa 2019 hän voitti jälleen kultaa tuloksella 597. Hän saavutti pronssia Rio de Janeiron olympialaisissa 2016 tuloksella 585 cm ja hopeaa Pariisin olympialaisissa 2024 tuloksella 595. Hän kilpaili vuoden 2015 MM-kilpailuissa Pekingissä ollen finaalin yhdeksäs. Vuoden 2016 sisäratojen MM-kilpailuista Portlandista Kendricks saavutti hopeaa tuloksella 580 cm. Myös Birminghamin MM-hallikilpailuissa 2018 hän sai hopeaa, nyt tuloksella 585, samoin Glasgow'ssa 2024 tuloksella 590. Vuoden 2013 kesäuniversiadeissa Kazanissa hän voitti kultaa tuloksella 560 cm.
Vuoden 2017 Yhdysvaltain mestaruuskilpailuissa Kendricks hyppäsi oman ennätyksensä 600 cm ja ylitti ensi kertaa urallaan kuusi metriä. Hän paransi ennätystään 606 cm:iin vuoden 2019 Yhdysvaltain mestaruuskilpailuissa. Tulos on myös Yhdysvaltain ennätys.
Henkilökohtaiset ennätykset

Ulkoradoilla
| Laji | Tulos | Paikka | Päivä |
| --- | --- | --- | --- |
| Seiväshyppy | 606 cm | Des Moines | 27. heinäkuuta 2019 |
Sisäradoilla
| Laji | Tulos | Paikka | Päivä |
| --- | --- | --- | --- |
| Seiväshyppy | 601 cm | Rouen | 8. helmikuuta 2020 |
Aiheesta muualla

Kuvia tai muita tiedostoja aiheesta Sam Kendricks Wikimedia Commonsissa
Miesten seiväshypyn maailmanmestarit
Sami Pekkala

| Sami Pekkala> Henkilötiedot |
| --- | --- |
Syntynyt: 12. syyskuuta 1995 (ikä 29) Oulu, Suomi
Kansalaisuus:   Suomi
Jääkiekkoilija
Lempinimi:  Peku
Pelipaikka:  vasen laitahyökkääjä
Maila:  vasen
Pituus:  170 cm
Paino:  70 kg
Pelinumero:  29 / 9
Pelaajaura
Pääsarjaura:  2015–
Aik. seurat:  Kärpät (SML)   Hokki (Mestis)
Sami Pekkala (s. 12. syyskuuta 1995 Oulu) on suomalainen jääkiekkoilija. Hän on pelipaikaltaan vasen laitahyökkääjä.
Ura > Seuraura

Pekkala on Oulun Kärppien oma kasvatti. Hän toimi kaudella 2010–2011 seuran C-nuorten kapteenina. Pekkala sijoittui 30 maalillaan koko C-nuorten SM-sarjan maalipörssissä toiseksi edellään vain joukkuetoveri Arttu Luusuaniemi. Hän ylsi myös SM-karsinnoissa ja pudotuspeleissä Kärppien sisäisen maalipörssin voittoon, jälkimmäisissä myös jaettuun pistepörssin voittoon. Kaudella 2012–2013 Pekkala toimi Kärppien B-nuorten kapteenina. Kaudella 2013–2014 hän voitti A-nuorten SM-hopeaa. Kaudella 2014–2015 Pekkala oli pudotuspeleissä Kärppien A-nuorten paras pistemies tehoilla 3+3=6.
Kaudella 2015–2016 Pekkala nousi Kärppien A-nuorten varakapteeniksi. Hän oli joukkueen paras pistemies ja jakoi Kärppien sisäisen syöttöpörssin voiton Janne Kuokkasen kanssa pistein 23+31=54. Pekkala nousi kauden aikana myös seuran SM-liigajoukkueeseen. Hän pelasi joukkueessa muutamia harjoitusotteluita ja ensimmäisen sarjaottelunsa 27. elokuuta 2015 Mestarien liigassa saksalaista Krefeld Pinguinea vastaan. Ottelu jäi Pekkalalle kauden ainoaksi CHL:ssä, jossa joukkue voitti hopeaa. SM-liigan kokoonpanoon Pekkala oli merkitty runkosarjan viimeisellä kierroksella 10. maaliskuuta 2016 Pelicansia vastaan, mutta hän ei saanut kuitenkaan peliaikaa. Hän pelasi runkosarjan aikana yhden ottelun lainalla Mestis-joukkue Kajaanin Hokissa ja syötti maalin. Koska Kärpät oli nimennyt Pekkalan ns. nuorten pelaajien listalle, hän siirtyi seuran A-nuorten kauden päätyttyä Hokkiin kesken Mestiksen pudotuspelien. Pekkala pelasi 12 playoff-ottelua ilman tehopisteitä. Joukkue voitti Mestis-hopeaa.
Ura > Maajoukkueura

Pekkala on pelannut kaksi poikien maaottelua.
Muuta

Pekkalan isoveli Tomi on pelannut SM-liigassa, ja hän pelaa nykyään II-divisioonajoukkue Tornion IHC:ssä. Veljesten isä Arto Pekkala toimii Kärppien SM-liigajoukkueen huoltajana.
Serang

Serangin rautatieasema.
Serang on kunta Jaavan saarella, ja Bantenin provinssin pääkaupunki,  joka sijaitsee noin 60 km Jakartasta. Vuonna 2000 väestönlaskennassa siellä oli 150 401 asukasta, arvio vuonna 2010 oli	178 885 asukasta.  Merakin satama jossa on sekä rahti- että matkustajaliikennettä, sijaitsee juuri kunnanrajan ulkopuolella.
Aiheesta muualla

Kuvia tai muita tiedostoja aiheesta Serang Wikimedia Commonsissa
St Davidin tuomiokirkko

| St David's Cathedral |
| --- | --- |

Sijainti:  St David’s,  Wales
Rakentamisvuosi:  1300-luku
Tyylisuunta:  romaaninen, perpendikulaarityyli
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
St David's Cathedral on katedraali St David’sissa Walesissa.
Katedraalin urut.
Historia

Pyhä David perusti paikalle luostariyhteisön varhaiskeskiajalla. Nykyinen katedraali on perustettu luostarin paikalle. 1100-luvulla paavi Calixtus II julisti kirkon pyhiinvaelluskohteeksi, jolloin rakennettiin alttari, joka sittemmin tuhoutui uskonpuhdistuksen aikana. Pyhiinvaeltajien määrät romahtivat tämän vuoksi huippuaikojen lukemista.
Englannin sisällissodassa Cromwellin joukot tuhosivat kirkon. John Nash aloitti länsisiiven korjaamisen vuonna 1793. Vuonna 2007 pylväskäytävien remontti saatiin valmiiksi.
Aiheesta muualla

Kuvia tai muita tiedostoja aiheesta St Davidin tuomiokirkko Wikimedia Commonsissa
Piispanpalatsi
Seraminvihermesikko

| Seraminvihermesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Vihermesikot Lichmera
Laji::  monticola
Kaksiosainen nimi
 Lichmera monticola  (Stresemann, 1912) 
Katso myös
   Seraminvihermesikko Wikispeciesissä   Seraminvihermesikko Commonsissa 
Infobox OKNimi-testi OKIUCN-testi OK: 
Seraminvihermesikko (Lichmera monticola) on mesikoiden heimoon kuuluva varpuslintu.
Levinneisyys

Seraminvihermesikkoa tavataan Indonesiassa. Lajia on kuvattu yleisestä runsaslukuiseksi. Se on luokiteltu elinvoimaiseksi.
Sick Boy

| ”Sick Boy” The Chainsmokers |
| --- | --- | --- |

Singlen tiedot
 Albumilta: Sick Boy
 Julkaistu: 17. tammikuuta 2018
 Formaatti: digitaalinen lataus
 Tuottaja(t): The Chainsmokers, Shaun Frank
 Tyylilaji: pop
 Kesto: 03.13
 Levy-yhtiö: Disruptor Records, Columbia Records
The Chainsmokersin muut singlet
| ”Honest” 2017 | ”Sick Boy” 2018 | ”You Owe Me” 2018 |
Sick Boy on yhdysvaltalaisen musiikkiduo The Chainsmokersin musiikkikappale. Sen julkaisivat Disruptor Records ja Columbia Records heidän toisen, kappaleen nimeä kantavan studioalbumin johdantosinglenä 17. tammikuuta 2018. Kappaleen ovat sanoittaneet Chainsmokers, Tony Ann ja Emily Warren, joista ensimmäinen myös tuotti sen Shaun Frankin kanssa. Kappaleelle on toteutettu myös Brewerin ohjaama musiikkivideo, joka julkaistiin singlen julkaisupäivänä. Videolla nähdään Chainsmokersin molemmat jäsenet ja Matt McGuire esiintymässä tyhjällä studiolla.
"Sick Boy" oli kaupallisesti kohtalainen menestys, sen päästyä singlelistan viiden parhaan joukkoon Itävallassa, Norjassa, Saksassa, Slovakiassa, Suomessa ja Tšekissä sekä kymmenen parhaan joukkoon Latviassa ja Ruotsissa. Kappale on myynyt platinaa Australiassa, Kanadassa ja Puolassa.
Käännös suomeksi
Scotiabank Arena

| Scotiabank Arena> The ACC, The Hangar |
| --- | --- |

Rakennuksen tiedot
Sijainti:  40 Bay Street, Toronto, Ontario M5J 2X2
Rakennustyöt aloitettu:  12. maaliskuuta 1997
Avattu:  19. helmikuuta 1999
Kustannukset:  265 miljoonaa USD
Arkkitehti:  Brisbin Brook Beynon
Käyttäjät
 Toronto Maple Leafs (NHL) Toronto Raptors (NBA) Toronto Rock (NLL) 
Katsojakapasiteetti
 Jääkiekko: 18 819 Koripallo: 19 800 Lacrosse: 18 800 
Lisää rakennusartikkeleitaArkkitehtuurin teemasivulla
Scotiabank Arena on monikäyttöareena Torontossa. Siellä pelaavat kotipelinsä NHL-joukkue Toronto Maple Leafs, NBA-joukkue Toronto Raptors ja NLL-joukkue Toronto Rock. Scotiabank Arenan yleisökapasiteetti on jääkiekko-otteluissa 18 819, koripallo-otteluissa 19 800 ja lacrosse-otteluissa 18 800.
Elokuussa 2017 ilmoitettiin, että Scotiabank on ostanut aiemmin Air Canada Centrenä tunnetun hallin nimioikeudet seuraavaksi 20 vuodeksi 800 miljoonalla Kanadan dollarilla. Hallin nimi vaihtui heinäkuussa 2018 Scotiabank Arenaksi.
Areena sisältäpäin.
Wikimedia Commonsissa on kuvia tai muita tiedostoja aiheesta .
Susan Dalian

| Susan Dalian> Henkilötiedot |
| --- | --- |
Koko nimi:  Susan Patterson Dalian
Syntynyt: 15. syyskuuta 1968 (ikä 56) Baltimore, Maryland
Näyttelijä
Aktiivisena:  1996–
Merkittävät roolit:  Haku (Naruto) Storm (Wolverine and the X-Men)
Aiheesta muualla
IMDb 
Susan Patterson Dalian (s. 15. syyskuuta 1968 Baltimore, Maryland) on yhdysvaltalainen näyttelijä, joka tunnetaan parhaiten anime-piireissä Hakun äänenä Naruto-animesarjassa, josta hän sai myös American Anime -ehdokkuuden vuonna 2007.
Filmografia > Animet

Naruto – Haku
Filmografia > Animaatiot

Wolverine and the X-Men – Storm
Filmografia > Elokuvat

Pojasta mieheksi (2000) – Giselle
The Brothers (2001) – BeBe Fales
Teräskehä (2002) – Jonelle
Pressan tytöt (Dick) (2005) – Lori
Ultimate Avengers 2 (2006) – Nakinda (ääni)